paragraph_text: mini| Fernet-Branca Fernet-Branca je popularna vrsta gorkog likera (amara). Proizvodi se u Milanu, u tvornici Distillerie fratelli Branca. Fernet-Branca se spravlja od preko 40 biljaka i začina, kao što su mirisna smola, rabarbara, kamilica, kardamom, aloe, šafran, gospina trava i druge. Baza pića je rakija od grožđa, a obojano je karamelom koja mu daje tamnosmeđu boju. Piće sadrži 40% alkohola. Okus donekle podsjeća na Campari ili Jägermeister. Recept, koji je još uvijek tajan, stvorila je 1845. godine u Milanu mlada Maria Scala, koja je udajom postala Maria Branca. Njezin suprug Bernardino, koji je imao vlastitu ljekarnu, plasirao je liker lokalnim bolnicama. Premda je prvotno zamišljena kao lijek, Fernet-Branca je postala popularno piće.